Liina Vahtrik

Liina Ertl (sünninimi Liina Sallo; 2023. aastani Liina Vahtrik, 2023. aastast kodanikunimega Liina Ertl; sündinud 8. augustil 1972) on eesti näitleja. 

Liina Vahtrik on lõpetanud Tallinna 47. keskkooli ning õppinud aastatel 1994–1998 Eesti Muusikaakadeemia Kõrgemas Lavakunstikoolis (juhendaja Priit Pedajas, 18. lend). Ta on laulnud ansamblis Lobsand Dorje ning peab seda "armsaks noorpõlvemälestuseks".Helen Arusoo. "Liina Vahtrik: "Tahan hirmsasti laulda, aga mitte laulmist õppida.", SL-Õhtuleht, 20.05.2002 (vaadatud 04.08.2024) 

Näitleb ta ka edaspidi siiski oma eelmise perekonnanime Vahtrik all.

Töö ja looming

Aastatel 1998–2008 töötas ta Von Krahli Teatri püsitrupis, pärast seda on olnud vabakutseline näitleja. Von Krahli Teatrit peetakse esimeseks avangard- või alternatiivteatriks Eestis. Liina Vahtrik on pidanud kõige täpsemaks kriitik Valle-Sten Maiste määratlust "Von Krahli teater oli eesti teatri punkbänd. Enfant terrible."

2015. aasta sügisel osales Liina Vahtrik TV3 telesaates "Su nägu kõlab tuttavalt" ja pääses nelja parema seas finaalsaatesse.

2016. aastal mängis ta koos ema Helgi Salloga naispeaosi rahvusooperi Estonia lavastuses "Viiuldaja katusel". Vahtrik oli siis Golde rollis, mille Sallo oli kuulsaks mänginud 27 aastat varem.Helgi Sallo astub sünnipäevaetendustel lavale koos tütre Liina Vahtrikuga. Uudised rahvusooperi Estonia veebilehel. 2016. aasta detsembris esietendus teatris Varius lavastus "Saatuslik "Nahkhiir"", kus ooperitäht Gerda Murret mängisid ema Helgi Sallo ja tütar Liina Vahtrik.Saatuslik Nahkhiir. Eesti Teatriagentuuri veebileht.

Juulis 2017 laulis Liina Vahtrik koos Lenna Kuurmaa ja Piret Krummiga pop- ja rokkmuusikahitte suvises kontserdikavas "Maapealne paradiis".Maapealne paradiis. Lenna Kuurmaa, Piret Krumm, Liina Vahtrik & bänd. Kultuuriteade veebilehel huvi.tallinn.ee.

Jaanuaris 2020 esietendus Liina Vahtriku ja Piret Simsoni autorilavastus "Doktor Esperanto".Liina Vahtrik lavastusest "Doktor Esperanto": see pole elulooline, me spekuleerime mõnuga. ERR Kultuur. 16.01.2020.

2025. aastal tõlkis ta koos abikaasaga Roberto Pérez-Franco raamatu Vivo esperanto keelest eesti keelde (Elu) ja avaldas selle.

Rollid
Rollid Von Krahli Teatris
"Libahunt"
"Eesti mängud. Pulm"
"Ainult võltsid jäävad ellu. Sex Pistolsi Lugu"
"Graal"
"Gilgameš"
"Jaik"
"Lumi"
"Sina ja mina" (Lotte Lenya)
"Tavalised inimesed"
"Connecting people"
"Mõned teravad polaroidid"
"Luikede järv"
"Eesti ballaadid"
"Ema"
 "Kodanikud"

Rollid mujal
"Külmetava kunstniku portree"
 "Aiapidu"
 "Gorjatšije estonskije parni"
 "Ühtne Eesti"
 "Savisaar" (teatris NO99 aastal 2015, Vilja Savisaar)
 "Viiuldaja katusel" 
 "Furby tagasitulek"
 "Pilveooper e. Dido probleem"
 "Apelsinitüdruk"
 "Johnny"
 "Saatuslik "Nahkhiir""
 Kuhu sa jäid? (Ugala)
 Misery (Kellerteater)
 Soo (Theatrum)

Lisaks koostööprojektid Berliini ja Hamburgi Arthausides, muud kunsti- ja muusikaprojektid.

Rollid filmides
 2006 – "Tabamata ime" (režissöörid Andres Maimik, Jaak Kilmi, Arbo Tammiksaar, Marianne Kõrver ja Rainer Sarnet)
 2007 – "Jan Uuspõld läheb Tartusse" (režissöörid Andres Maimik ja Rain Tolk)
 2009 – "Disko ja tuumasõda" (režissöör Jaak Kilmi)
 2011 – "Idioot" (režissöör Rainer Sarnet)
 2016 – "Päevad, mis ajasid segadusse" (režissöör Triin Ruumet)
 2018 – "Seltsimees laps" (režissöör Moonika Siimets)
 2021 – "Vaino Vahingu päevaraamat" (režissöör Rainer Sarnet)

Rollid telesaadetes ja -sarjades
 2007–... TV3 telesarjas "Kodu keset linna" (Sirje Koristaja)
 2010–... ETV telesarjas "Riigimehed" (soolise võrdõiguslikkuse volinik)
 2011–... Kanal 2 sketšisarjas "Heeringas Veenuse õlal"
 2012 – ETV telesarjas "Alpimaja" (Siiri Mets)
 2013–... Kanal 2 komöödiasarjas "Naabriplika" (vallavanema naine)
 2015 – TV3 paroodiasaates "Su nägu kõlab tuttavalt" (finalist)
 2019 – ETV telesarjas "Lahutus Eesti moodi" (peaosa: Laura)
 2025 –  Elisa Eesti ja Eesti Telefilmi telesarjas "Armukelm" (Signe)

Tunnustus
 2004 New Yorgi kaasaegse teatri aastaauhind Bessie Von Krahli näitetrupi koosseisus "Luikede järve" eest
 2004 Eesti Teatriliidu sõnalavastuste žürii eriauhind (koos Taavi Eelmaa, Erki Lauri, Juhan Ulfsaki ja Tiina Tauraitega)
 2005 Ants Lauteri nimeline auhind
 2006 festivali "Draama" auhind moodsa näitlemise ja väljendusrikka karakteri eest (Nina Hagen lavastuses "Ainult võltsid jäävad ellu")
 2019 Kultuurkapitali kirjanduse aastaauhind (koos Jan Kausi, Indrek Koffi, Tiit Kolditsa ja Toomas Tähega) lavastuse "Stiiliharjutused" eest

Isiklikku
Liina Vahtriku ema on laulja ja näitleja Helgi Sallo, isa oli ooperilaulja Uno Heinapuu. 

Tal on isapoolne poolvend, dirigent Andres Heinapuu. 

2023. aastast on ta abielus Ungarist pärit Luksemburgi esperantisti István Ertliga. Varem on ta olnud abielus Andre Vahtrikuga, kellega tal on tütar, tõlkija Reti Maria Malva, elanud koos kunstikriitik Anders Härmiga, kellega tal on poeg Johannes Härm, ning kooselus on ta olnud ka teatrikooli kursusevenna, näitleja Jan Uuspõlluga."Liina Vahtrik õppis vigadest elama", Kroonika/Naisteleht, 26.09.2008 (vaadatud 04.08.2024)Tiina Kruus, "Liina Vahtrik: just sõja ajal tuleb armastada, abielluda, lapsi saada", EPL, 05.08.2022 (vaadatud 04.08.2024)"Näitleja Liina Vahtrik uuest suhtest: see kõlab nagu muinasjutt!", Kroonika/EPL, 05.08.2022 (vaadatud 04.08.2024)Nataly Koppel, ""See kõlab nagu muinasjutt!" Liina Vahtrik läks mehele", Kroonika, 17.08.2023 (vaadatud 04.08.2024)

Viited

Välislingid
 Liina Vahtrik rahvusooperi Estonia veebilehel (Internet Archive)
 Nataly Koppel, ""See kõlab nagu muinasjutt!" Liina Vahtrik läks mehele", Kroonika, 17.08.2023
 Tiina Kruus, "Liina Vahtrik: just sõja ajal tuleb armastada, abielluda, lapsi saada", EPL, 05.08.2022
 "Liina Vahtrik õppis vigadest elama", Kroonika/Naisteleht, 26.09.2008
 Maris Podekrat, "Liina Vahtrik: kui teha teatrit, siis teatrit!", EPL, 18.03.2006

Kategooria:Eesti näitlejad
Kategooria:Eesti filminäitlejad
Kategooria:Von Krahli Teatri näitlejad
Kategooria:Eesti Muusika- ja Teatriakadeemia vilistlased
Kategooria:Sündinud 1972